text: Lego: Nu vil vi feste 
  13 september 2010 kl. 12.33
  Røde tal og sorte udsigter er blevet erstattet af sorte tal og lyse udsigter for Lego. Og nu skal alle 8.000 ansatte rundt om i verden inviteres til fest, skriver Nyhedsbrevet 3F.
  
   
  - Det er gået bedre end forventet, og det skal fejres med en stor fest for vores godt 8.000 ansatte på Lego verden over i løbet af efteråret. Dog ikke på samme tid - af praktiske årsager, siger kommunikationschef Charlotte Simonsen.
  Fællestillidsrepræsentant Berit Flindt Pedersen synes, det er fint at fejre fremgangen med en fest.
   - Alle har ydet en stor indsats. Det er godt for fællesskabet at fejre det, siger hun.
  